VEDTEKTER TASTARUSTÅ BARNEHAGE

## Eierskap og drift.

Barnehagen drives som et aksjeselskap.

Formål/Innhold.

Barnehagens formål er å gi barna et godt miljø med vekt på lek og samvær med andre barn og voksne.

Barnehagen drives i samsvar med:

1. Lov om barnehager.
2. Rammeplanen for barnehager gir retningslinjer for barnehagens innhold og oppgaver.
3. Årsplan og virksomhetsplaner for barnehagen.

## Barnehagens styringsorganer.

**Eierstyret.**

Eierstyret er økonomisk ansvarlig for barnehagen og skal være et kontrollorgan for foreldre, personalet og skal ha med barnehagens styrer.

**Samarbeidsutvalget**

Samarbeidsutvalget består av 4 medlemmer.

Foreldrerådet velger 2 representanter, de ansatte velger 1 representant i tillegg til styrer til samarbeidsutvalget.

Styrer har møte-, tale-, og forslagsrett i samarbeidsutvalget.

## Opptak-Oppsigelse.

Ved opptak av barn skal det legges vekt på at gruppesammensetningen m.h.t alder, kjønn etc. blir så god som mulig, slik at barnehagelovens formålsparagraf ivaretas på en skikkelig måte. Barnehagens opptakskrets er Stavanger kommune og omkringliggende kommuner.

* 1. **Prioritering**
1. Ut i fra gjeldende opptakskrets følger vi barnehagelovens § 13, første ledd, om søkere med rett til prioritet.
2. Barn av ansatte i barnehagen.
3. Søkere av barn som allerede har plass i barnehagen.
4. Ut fra Stavanger kommunes søkerliste, vil søkere som har Tastarustå som prioritet, gå foran søkere som allerede har barnehagen på lavere prioritet. Søknad om opptak skjer på fastsatt skjema som er felles med kommunen. Foreldre som er interessert i barnehageplass, søker via Stavanger kommunes elektroniske skjema.
	1. **Opptaksmyndighet.**

Styrer foretar opptak. Beslutning om opptak skal treffes så snart som mulig etter at det er mottatt en oppsigelse.

1.3 **Opptaksperiode.** Barn som tas opp i barnehagen har fast plass til skolepliktig alder. En trenger altså ikke søke på nytt hvert år for barn som har plass.

1.4 **Oppsigelse av plass.** Oppsigelsestiden ved barnehagen er 3 måneder med betaling, ved skriftlig oppsigelse. Denne oppsigelsestiden starter tidligst når foreldrene skriftlig har takket ja til en eller flere barnehager. Oppsigelsen må være kommet inn innen den 1. i måneden før barnet slutter 3 måneder senere. Slutter barnet etter 1 april, skal det betales for resten av barnehageåret, frem til 15 august, dvs. at barn som ønsker å slutte etter 31. mai også må betale for juni og juli.

## Leke- og oppholdsareal.

Barnehagens nett leke- og oppholdsareal skal følge barnehagens norm. Lekeareal inne skal være 4m2 netto per barn over 3 år, og 5,3m2 per barn under 3 år.

## Internkontrollsystem.

Barnehagen følger forskriftene for internkontroll med hensyn til helse, miljø og sikkerhet, brannvern og produktkontroll. Det foreligger sjekklister, og egne rutiner for oppfølging av bestemmelsene.

## Åpningstider.

Barnehagen holder åpent fem dager i uken fra klokken 07.15 – 16.30. Onsdag før skjærtorsdag, julaften og nyttårsaften er barnehagen stengt. Barn skal leveres og hentes innenfor den fastsatte åpningstiden. Hvis dette ikke blir overholdt, blir det sendt ut varselbrev om at en kan miste barnehageplassen.

## Foreldrebetaling

Vi følger barnehagelovens forskrifter om foreldrebetaling. Maks prisen fastsettes i Stortingets årlige budsjettvedtak og er på 2730,- + kostpenger. Det betales for 11 måneder i året og august er betalingsfri. Det gis ikke betalingsfritak for fravær. Uregelmessig betaling kan føre til at barnet mister plassen. Dersom betalingsfristen overskrides med 10 dager, kan barnet miste plassen i barnehagen. Foreldrebetalingen forfaller til betaling forskuddsvis den 1. i hver måned. Det belastes et purregebyr på kr. 50,- ved en for sen betaling.

**Moderasjonsordninger:**

Søskenmoderasjon: 30% for barn nr.2

 50% for barn nr.3

 70% for barn nr,4

Søskenmoderasjon gis på de rimeligste plassene.

Moderasjon/friplass på økonomisk grunnlag.

Bystyret fastsetter inntektsgrenser for søknad om moderasjon og friplass hvert år. Se nettsiden til Stavanger kommune for mer informasjon om foreldrebetalingen.

## Ferie

Barnehagen holdes åpen hele året. Imidlertid forutsettes det at alle barn har ferie i sammen med sine foresatte. Alle barn skal ha 5 ukers ferie i løpet av året. Av disse ukene skal 3 uker være sammenhengende, og tas ut i skolens sommerferie. Barn som slutter før 01.08 må ta ut minst 2 uker ferie. Barnehagens 5 planleggingsdager kan anses som feriedager.

## Mat

Alle måltider fås i barnehagen. Det betales kostpenger på kr 520,- som er inkludert en kjøkkenassistent. Kjøkkenassistenten kommer til å lage 2 varm måltider per uke. Barnehagen kjøper inn bleier til de som bruker det. Kostnaden for bleieavtale er kr. 60,- pr måned.

##  Fravær.

Hvis et barn er sykt eller har fravær av andre grunner, må det gis beskjed til barnehagen så snart som mulig. Dersom barnet ikke kan være ute og delta i aktiviteter på lik linje med de andre barna, skal barnet holdes hjemme. Videre må barna som er syke holdes hjemme dersom det foreligger smittefare.

##  Ansvar.

Personalet har ansvar for barna den tiden de er i barnehagen. Barnehagen har tegnet ulykkesforsikring for alle barna som går i barnehagen.

Levering og henting av barna er foreldre\foresatte selv ansvarlige for. Den som følger barnet til barnehagen må ikke forlate barnet før det har vært i kontakt med personalet.

Barnet skal hentes av en voksen person som er kjent for personalet i barnehagen. Dersom barnet hentes av en annen person enn den\de som vanligvis henter barnet, skal barnehagen ha beskjed fra barnets foreldre\foresatte om hvem som skal hente barnet.

Beskjeder til personalet, gitt gjennom barnet, skal være skriftlig.

Personalet har ikke ansvar for barnas medbrakte klær.

Personalet må ikke ta med barna som passasjer i egen bil eller offentlig transportmiddel uten at det benyttes forskriftsmessig sikring av barnet, og at det foreligger samtykke fra foreldre\foresatte.

## Registreringsplikt.

I forbindelse med innføring av kontantstøtten til småbarnsforeldre, har barnehageloven fått to nye regler -§ 8 a om plikt for kommunen til å føre register og- § 11a om opplysningsplikt for eier av barnehagen